ધ્રાંગધ્રાના મહારાજા એક વાર ફતેપુર આવ્યા હતા. બાપા ગરીબો અને સાધુસંતોને જમાડતા હતા ત્યારે રાજા પણ તેમાં સામેલ હતા. તેમના આ કાર્યથી ખુશ થઈ કંઈક આપવાની ઇચ્છા વ્યક્ત કરી ત્યારે બાપાએ એક મોટા પડવાળી ઘંટી માગી કે જેનાથી વધુ લોકોનો લોટ ઘડી વધુ લોકોને જમાડી શકાય. રાજાએ તાત્કાલિક આ કાર્ય કર્યું અને આજે જે ઘંટી છે તે ધ્રાંગધ્રાના રાજાએ આપેલી છે. મારાથી સવાયો થઈશ જેવા આશીર્વાદ જલારામબાપાને ભોજાભગત તરફથી મળેલા છે. એક વાર ‘પડ પાટમાં’ કહેતા જલારામ ઠેબી નદીમાં આખી રાત ઊભા રહે છે. સવારે ભોજલરામ જ્યારે નહાવા માટે નદીએ પહોંચે છે ત્યારે જલારામને જુએ છે અને ‘પડ પાટમાં’ શબ્દની આખ વાત સમજાય છે અને શિષ્ય કેવો હોવો જોઈએ એ દુનિયાને બતાવવાના એકમાત્ર પ્રયત્ન છે. આવા તો અનેકાનેક પરચા ભોજલરામે લોકોને બતાવ્યા છે.